સરદારનગર પોલીસના જણાવ્યાં અનુસાર, ઓપરેશન મુસ્કાન દરમિયાન બાતમી મળી હતી કે, વિસ્તારમાંથી ગત વર્ષે એક સગીરાનું અપહરણ થયું હતુ. પરિવારમાં એક પિતા અને બે દીકરીઓ હતી. જે પૈકી નાની દીકરી બીમાર થતા તેને સિવિલ ખસેડાઈ ત્યારે તેની ૧૪ વર્ષની મોટી બહેન ઘરે એકલી હતી. કમનસીબે નાની બહેનનું હોસ્પિટલમાં અવસાન થયું અને પિતા અંતિમ વિધિમાં હોસ્પિટલ રોકાઈ રહ્યાં. પિતા ઘરે આવ્યાં ત્યારે મોટી દીકરી પણ ગુમ હતી. આ દરમિયાન બે-ત્રણ દિવસ પહેલા પોલીસને માહિતી મળી કે, ચાર વર્ષ પહેલા ગુમ કિશોરી હાલ જોધપુરમાં છે. પોલીસે બાતમીના આધારે કિશોરીના ઘરે પહોંચી ગઈ અને તેને તથા તેની સાથે લગ્ન કરનારા રાજુ ઢોલી નામના શખ્સની ધરપકડ કરી હતી. રાજુ ઢોલીની પૂછપરછ આધારે તેણે મોહન કાણીયો, મોના લુહાર અને પિંકી નામની મહિલાઓના નામ આપ્યાં હતા. જેમણે કિશોરીને ૫૦ હજારમાં વેચી હતી.